Σάρα Φέργκιουσον

Η Σάρα Μαργαρίτα Φέργκιουσον (αγγλικά:  Sarah Margaret Ferguson, Λονδίνο, 15 Οκτωβρίου 1959) γνωστή, επίσης, με το ψευδώνυμο Φέργκι, είναι Βρετανίδα συγγραφέας και πρώην μέλος της βρετανικής βασιλικής οικογένειας. Υπήρξε σύζυγος του Ανδρέα Μάουντμπατεν Ουίνδσορ (τότε Πρίγκιπα Ανδρέα, Δούκα της Υόρκης), δεύτερου γιου της βασίλισσας Ελισάβετ Β΄ και νεότερου αδελφού του βασιλιά Καρόλου Γ΄ του Ηνωμένου Βασιλείου.

Βιογραφία
Γεννήθηκε στις 15 Οκτωβρίου 1959 στο Νοσοκομείο Γουέλμπεκ του Λονδίνου, και είναι το νεότερο παιδί και κόρη του Ταγματάρχη Ρόναλντ Φέργκιουσον και της πρώτης συζύγου του Σουζάνας Μπαράντες.

Η Σάρα παρακολούθησε το σχολείο Ντένσιλ. Στη συνέχεια παρακολούθησε το σχολείο Χερτς Λοντζ στο Άσκοτ. Αφού ολοκλήρωσε το Βασιλικό Γραμματικό Κολέγιο στην ηλικία των δεκαοχτώ ετών, η Σάρα πήγε να εργαστεί για μια γκαλερί τέχνης. Αργότερα εργάστηκε σε δύο εταιρίες δημοσίων σχέσεων στο Λονδίνο και στη συνέχεια σε εκδοτική εταιρεία.

Το ρομαντικό ειδύλλιο μεταξύ της Σάρας και του Πρίγκιπα Ανδρέα ξεκίνησε από την  Νταϊάνα, Πριγκίπισσα της Ουαλίας, (με την οποία ήταν τέταρτες ξαδέρφες και παιδικές φίλες), το 1985, η οποία σχεδίασε μια συνάντηση μεταξύ των δύο και ενθάρρυνε τη σχέση μεταξύ τους. Στις 19 Μαρτίου 1986 ο Πρίγκιπας Ανδρέας και η Σάρα Φέργκιουσον ανακοίνωσαν επίσημα τους αρραβώνες τους. 

Ο γάμος τους τελέστηκε στις 23 Ιουλίου 1986 στο Αββαείο του Γουέστμινστερ. Μαζί απέκτησαν δύο παιδιά:
την Πριγκίπισσα Βεατρίκη (γεν. 1988),παντρεύτηκε τον Εντοάρτο Μαπέλλι Μότσι και απέκτησαν μια κόρη.
την Πριγκίπισσα Ευγενία (γεν. 1990), παντρεύτηκε τον Τζακ Μπρούκσμπανκ και απέκτησαν έναν γιο.

Περίπου το 1991, ο γάμος τους περνά κρίση και δεν καταλαβαίνονται πια μεταξύ τους. Ενώ ο σύζυγός της ήταν στα ναυτικά και βασιλικά του καθήκοντα, η δούκισσα εμφανίστηκε συχνά στο πλευρό άλλων ανδρών, κυρίως του εκατομμυριούχου Στιβ Γουάιατ από το Τέξας. Τον Μάρτιο του 1992 οι Δούκες της Υόρκης ανακοίνωσαν το χωρισμό τους. Ωστόσο, τα προβλήματα συνεχίστηκαν. Στις 30 Μαΐου 1996 βγήκε και επίσημα το διαζύγιο.

Μετά το διαζύγιο, η Σάρα εξακολουθεί να βρίσκεται κοντά στις κόρες της, όπως στην τελετή απονομής μεταλλίων στον Δούκα της Υόρκης και το Βασιλικό Άσκοτ, σε εκείνες τις περιπτώσεις της παρέχεται η ευγενική μεταχείριση ως μέλος της βασιλικής οικογένειας. Η σχέση μεταξύ της Σάρας και της Βασίλισσας Ελισάβετ Β΄ ήταν εγκάρδια, αλλά αυτή με τον Πρίγκιπα Φίλιππο όχι τόσο.

Η Σάρα μάλιστα υπαινίχθηκε την ιδέα του να ξαναπαντρευτεί τον Ανδρέα σε αρκετές συνεντεύξεις. Τον Αύγουστο του 2013, η Σάρα προσκλήθηκε να μείνει στο Κάστρο Μπαλμόραλ με τον πρίγκιπα Ανδρέα και τις κόρες τους ως καλεσμένοι της Βασίλισσας και τον Σεπτέμβριο του 2013, απαντώντας σε μια ερώτηση σχετικά με την πιθανότητα να ξαναπαντρευτεί τον Ανδρέα, η Σάρα είπε: "Είναι ακόμα ο όμορφος μου πρίγκιπας, θα είναι πάντα ο όμορφος πρίγκιπας μου."

Το 2011 δεν προσκλήθηκε στο γάμο του Πρίγκιπα Ουίλιαμ και της Κέιτ Μίντλετον, αλλά ήταν καλεσμένη στο γάμο του Πρίγκιπα Χάρι και της Μέγκαν Μαρκλ το 2018. Ωστόσο, δεν έλαβε πρόσκληση για την βραδινή δεξίωση στο Φρόγκμορ Χάουζ που φιλοξένησε ο Πρίγκιπας Κάρολος και αναφέρθηκε ως "βαθιά αναστατωμένος" από τον αποκλεισμό της.

Τίτλοι
15 Οκτωβρίου 1959 – 23 Ιουλίου 1986: Η Δεσποινίς Σάρα Μαργαρίτα Φέργκιουσον
23 Ιουλίου 1986 – 30 Μαΐου 1996: Η Αυτής Βασιλική Υψηλότητα Η Δούκισσα της Υόρκης
30 Μαΐου 1996 – 21 Αυγούστου 1996: Η Αυτής Βασιλική Υψηλότητα Σάρα, Δούκισσα της Υόρκης
21 Αυγούστου 1996 – 17 Οκτωβρίου 2025: Σάρα, Δούκισσα της Υόρκης
17 Οκτωβρίου 2025 - σήμερα: Η Κα. Σάρα Φέργκιουσον
Κατά τη διάρκεια του γάμου, κατείχε επίσης τον τίτλο της Κόμισσας του Ινβερνές και Βαρώνης του Κιλλιλέϊ.

Παραπομπές

 Εξωτερικοί σύνδεσμοι 




Κατηγορία:Οίκος Ουίνδσορ
Κατηγορία:Βρετανίδες δούκισσες
Κατηγορία:Αποδέκτες του Τάγματος του Χαμόγελου